Paterna celebra aquest dissabte la Gran Nit del Comerç
17/05/2022

# Paterna celebra aquest dissabte la Gran Nit del Comerç

[![Paterna celebra aquest dissabte la Gran Nit del Comerç](/images/noticias/2022/5/8065/8065_lg.jpg)](/images/noticias/2022/5/8065/8065_lg.jpg)

17.05.2022

*   L'esdeveniment tindrà lloc a les 21:30h en l'amfiteatre de la Cova Gran, sota el lema Un viatge màgic pel passat, present i futur del comerç a Paterna.
*   A través d'aquesta Gala del Comerç el consistori busca donar a conéixer l'àmplia oferta de negocis locals així com promocionar les compres en els prop de 700 establiments comercials amb els quals compta la ciutat.

L'Ajuntament de Paterna celebrarà dissabte que ve 21 de maig la gala de la Gran Nit del Comerç. L'esdeveniment tindrà lloc a les 21:30h en l'amfiteatre de la Cova Gran amb la temàtica Un viatge màgic pel passat, present i futur del comerç a Paterna.

El regidor de Comerç de Proximitat, Fernando Carrión ha assenyalat que _“aquesta iniciativa permet donar a conéixer els establiments del municipi i posar en valor el treball que hi ha darrere de totes les botigues i negocis”._

L'esdeveniment comptarà amb la participació de 25 comerços diferents de la ciutat, que desfilaran per a promocionar els seus articles. Des de botigues de moda, centres d'estètica o perfumeries fins a immobiliàries, papereries o llibreries seran els negocis que passaran per l'escenari amb els viatges en el temps com a fil conductor.

El consistori ha organitzat l'acte per a donar a conéixer els productes i serveis que s'ofereixen des dels prop de 700 establiments de proximitat amb els quals compta Paterna.